《空夫诗为行人余希周作》
明代·张吉

斋居黜筐箧，深炳元化先。群动纷荡摩，妙处故依然。

顽趺憎色相，迷惑不可迁。长揖谢空夫，诸有勿轻捐。

夫言空乃有，固我上乘禅。火空炫明彩，鉴空察媸妍。

阳侯抱一空，今古纳奔川。达观理斯得，公执无太偏。

再拜答空夫，授我醯鸡篇。枵腹卧松月，万壑皆竽弦。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。